CELEX: 62012CA0539
Language: et
Date: 2014-05-22 00:00:00
Title: Kohtuasi C-539/12: Euroopa Kohtu (esimene koda) 22. mai 2014 . aasta otsus (Employment Tribunal, Leicester – Ühendkuningriik eelotsusetaotlus) – Z. J. R. Lock versus British Gas Trading Limited (Sotsiaalpoliitika — Tööaja korraldus — Direktiiv 2003/88/EÜ — Õigus tasustatud põhipuhkusele — Töötasu koostis — Põhipalk ja tulemustasu, mis arvutatakse vastavalt toimunud läbimüügile)

4.8.2014   
            
            
               ET
            
            
               Euroopa Liidu Teataja
            
            
               C 253/8
            
         Euroopa Kohtu (esimene koda) 22. mai 2014. aasta otsus (Employment Tribunal, Leicester – Ühendkuningriik eelotsusetaotlus) – Z. J. R. Lock versus British Gas Trading Limited
   (Kohtuasi C-539/12) (1)
   
   ((Sotsiaalpoliitika - Tööaja korraldus - Direktiiv 2003/88/EÜ - Õigus tasustatud põhipuhkusele - Töötasu koostis - Põhipalk ja tulemustasu, mis arvutatakse vastavalt toimunud läbimüügile))
   2014/C 253/10
   Kohtumenetluse keel: saksa
   
      Eelotsusetaotluse esitanud kohus
   
   Employment Tribunal, Leicester
   
      Põhikohtuasja pooled
   
   
      Hageja: Z. J. R. Lock
   
      Kostja: British Gas Trading Limited
   
      Ese
   
   Eelotsusetaotlus – Employment Tribunal, Leicester – Ühendkuningriik – Nõukogu 23. novembri 1993. aasta direktiivi 93/104/EÜ, mis käsitleb tööaja korralduse teatavaid aspekte (EÜT L 307, lk 18; ELT eriväljaanne 05/02, lk 197), muudetud Euroopa Parlamendi ja nõukogu 4. novembri 2003. aasta direktiiviga 2003/88/EÜ (ELT L 299, lk 9; ELT eriväljaanne 05/04, lk 381), artikli 7 tõlgendamine – Konsultant, kes saab põhipalka ja tulemustasu, mis arvutatakse vastavalt saavutatud läbimüügile ja sõlmitud müügilepingute arvule ning mida makstakse tagantjärele – Põhipuhkuse ajal põhipalga, kuid mitte tulemustasu säilitamine, välja arvatud kui tulemustasu on seotud puhkusele eelnenud sooritustega
   
      Resolutsioon
   
   
               1.
            
            
               Euroopa Parlamendi ja nõukogu 4. novembri 2003. aasta direktiivi 2003/88/EÜ tööaja korralduse teatavate aspektide kohta artikli 7 lõiget 1 tuleb tõlgendada nii, et sellega on vastuolus liikmesriigi õigusnormid ja tavad, mille kohaselt on töötajal – kelle tasu koosneb esiteks põhipalgast ja teiseks tulemustasust, mille suurus on määratletud tööandjaga sõlmitud lepingus viitega selle töötaja töö tulemusel toimunud läbimüügile – õigus oma tasustatud põhipuhkuse ajal üksnes tasule, mis koosneb ainult tema põhipalgast.
            
         
               2.
            
            
               Tulemustasu, millele põhipuhkuse ajal on õigus sellisel töötajal, nagu käsitletakse põhikohtuasjas, arvutusmeetodeid peab liikmesriigi kohus hindama Euroopa Kohtu praktikas sõnastatud eeskirjade ja tingimuste alusel ja silmas pidades direktiivi 2003/88 artiklis 7 sätestatud eesmärki.
            
         
      (1)  ELT C 46, 16.2.2013.